**DRŽAVNA MATURA – PRIJAVA ISPITA ZA DRUGI (JESENSKI) ROK u šk. god. 2022./2023*.***

**Prijava ispita za drugi (jesenski) rok moguća je** **od 22. 7. 2023. od 12:00 sati do 31. 7. 2023. do 12:00 sati.** Učenici samostalno prijavljuju ispite putem mrežne stranice [www.postani-student.hr](http://www.postani-student.hr/)  i putem svoje stranice (učenici ne trebaju u školi potpisivati prijavnice za drugi rok).

***Provedba ispita državne mature u jesenskome roku:***

- od 21. 8. 2023. do 6. 9. 2023. prema Kalendaru državne mature 2022./2023. za jesenski rok

***Uplate novčanih naknada za troškove polaganja ispita u jesenskome roku:***

- **rok za uplatu: 5.8.2023. do 23:59 sati**

Uplate koje budu**izvršene nakon 5. 8. 2023. neće biti prihvaćene**jer ih sustav nije u mogućnosti evidentirati.
Obveza plaćanja vidljiva je učenicima nakon prijave ispita pored svakog prijavljenog ispita pod poveznicom ***Moj odabir*** i na poveznici ***Moji podatci/Zaduženja i uplate.***Osim zaduženja na navedenoj poveznici učenicima su vidljivi vlastiti podatci za uplatu koje moraju upisati na uplatnicu.
**Nije moguće s vlastitim pozivom na broj odobrenja uplatiti ispit drugoga pristupnika, niti od drugoga pristupnika prepisati poziv na broj.**
Uplate se mogu izvršiti u bilo kojoj poslovnici banke, pošte ili internet bankarstvom.
Centru nije potrebno slati presliku uplatnice, osim u slučajevima kada uplata nije evidentirana u sustavu nakon pet dana.

**Napomene:**
- ako **učenici koji su prijavili više od jednoga ispita**odustanu od polaganja određenog ispita, a ne odjave ga u roku, ne mogu birati koji ispit će nakon uplate biti označen kao plaćen.
**Uplate se u sustavu evidentiraju prema datumu pisanja ispita odnosno prema objavljenom kalendaru polaganja ispita državne mature u jesenskom roku.**

**Učenici koji imaju zaduženja iz prethodnih rokova** **moraju podmiriti dugovanja** **zato što se uplate evidentiraju prvo za neuplaćene ispite iz prethodnih rokova.**

**Plaćaju se samo oni ispiti koje su učenici položili u ljetnome roku, a ako ih ponovo prijavljuju u jesenskome roku.**

**Učenici koji moraju ponovno polagati ispite jer ih nisu položili u ljetnome roku, ne plaćaju troškove polaganja ispita u jesenskome roku.**

***Odjava ispita:***

**1.8.2023. do 5.8.2023.**

**-** učenici trebaju samostalno popuniti obrazac odjave i poslati putem e-pošte na adresu: odjava.dm@ncvvo.hr

***Naknadna prijava ispita:***

**1.8.2023. do 5.8.2023.**

Ako ispit zbog opravdanih razloga nije mogao biti prijavljen u propisanom roku, može se prijaviti naknadno.
Opravdani razlozi za naknadnu prijavu ispita mogu biti:
- teži zdravstveni problemi u vrijeme prijava ispita
- smrt u obitelji, prometna ili druga nesreća te drugi opravdani razlozi.

Učenici zamolbu s odgovarajućom dokumentacijom za naknadnu prijavu ispita predaju Školskom ispitnom povjerenstvu u školi (ispitnoj koordinatorici) koji donosi odluku i o tome obavještava učenika i Centar.

***6. Promjena ispita i promjena razine ispita:***

**1.8.2023. do 5.8.2023.**

Učenici promjenu ispita/promjenu razine ispita prijavljuju ispitnoj koordinatorici, o čemu odluku donosi Školsko ispitno povjerenstvo i o tome obavještava učenika i Centar.

***Prijave studijskih programa***

**Srpanj**

* početak prijava za upis na studijske programe – nakon provedenih upisa ljetnog roka za studijske programe na kojima je ostalo mjesta prijave će se otvarati pojedinačno za svaki studijski program

**21.7.2023.**

* početak registracije kandidata u jesenskom upisnom roku

**25.7.2023.**

* Središnji prijavni ured započinje sa zaprimanjem dokumentacije kandidata potrebne za prijavu studijskih programa
* početak zaprimanja dokaza o pravu prednosti (dostavlja se Središnjem prijavnom uredu)
* objava orijentacijskih rang-lista u 12.00 h

**Kolovoz
Rujan**
**8.9.2023.**

* zadnji dan za slanje dokumentacije ako visoko učilište nije odredilo raniji rok za prijavu studija\*\*
* zadnji dan za slanje dokaza o pravu prednosti poštom
* zadnji dan za slanje obrasca za provjeru tjelesnog oštećenja (*Česta pitanja/Pravo prednosti pri upisu na visoka učilišta/Slanje OIB-a za provjeru tjelesnog oštećenja*)
* zadnji dan za registraciju kandidata u jesenskom upisnom roku do 23:59 h

**11.9.2023.**

* 14:00 h objava privremenih rang-lista za upis na studijske programe

**18.9.2023.**

* zadnji dan prijava za upis na studijske programe do 13:59 h\*
* zadnji dan promjene liste prioriteta i brisanja studijskih programa do 13:59 h
* objava konačnih rang-lista za upis na studijske programe iza 15:00 h

**19.9.2023.**

* visoka učilišta započinju s upisima

\*visoko učilište može odrediti i raniji rok prijave na pojedine studijske programe
\*\* ako je visoko učilište odredilo raniji rok za prijavu studija dokumentaciju je potrebno poslati Središnjem prijavnom uredu zaključno s tim datumom

**Važna napomena:**Prijavom studijskoga programa sustav može automatski prijaviti ispite državne mature ako ih pristupnik već samostalno nije prijavio, a u svrhu zadovoljavanja uvjeta za rangiranje i upis na prijavljeni studijski program.
Brisanjem studijskoga programa **ne brišu se**ispiti državne mature i **zato je važno nakon brisanja studijskoga programa provjeriti prijavljene ispite državne mature.**U vrijeme propisanoga roka prijave ispita državne mature pristupnici mogu samostalno brisati prijavljene ispite državne mature koje je sustav automatski prijavio, a pristupnik ih ne želi pisati.

 [www.studij.hr/calendar](http://www.studij.hr/calendar)